23.2.2023 г.
BG
Официален вестник на Европейския съюз
L 58/1403 КОМИСИЯ ПИЛОТНИ ПРОЕКТИ
ГЛАВА PP 01 — НАУЧНИ ИЗСЛЕДВАНИЯ И ИНОВАЦИИ (продължение) PP 01 23
(продължение)
PP 01 23 04
(продължение) — безпроблемна интеграция с уебсайта www.missingchildrenukraine.eu на 3 езика (EN, UA, RU), включително формуляр за докладване за (приемане) на нови случаи и функция за публикуване на обявления за издирване под формата на онлайн плакати за обезпокоителни трансгранични случаи на изчезнали деца; — автоматично създаване на плакати за обявления за издирване в печатен вид.
Освен това в рамките на предложения пилотен проект ще бъдат разработени още два инструмента: — частни мобилни приложения (за Android и iOS) за лесен достъп и контрол на платформата за проследяване на изчезнали деца чрез мобилно устройство, които ще предоставят на оправомощените ползватели в официалните организации за реагиране в цяла Европа директни уведомления за инциденти/актуализации във връзка със случаи на изчезнали деца, които според информацията и/или резултата от интелигентните алгоритми за съпоставяне на платформата биха могли да се намират в техните държави; — интелигентен бот (също базиран на ИИ), специално разработен за социалните медии, чрез който украинските семейства биха могли да съобщават за нови случаи на изчезнали деца.
Facebook Messenger е понастоящем основното средство за комуникация, което украинските граждани използват, за да се свържат с украинската организация за изчезнали деца.
Целият процес за съобщаване на случаи се базира само на обмена на съобщения с подкрепата на няколко доброволци, за които е трудно да се справят в пълна степен с огромното количество информация за случаи на изчезнали деца, която получават по Messenger.
Задачата на бота е да автоматизира целия процес за съобщаване за изчезване, да задава и получава отговори на конкретни въпроси по интелигентен начин и да разкрива нови досиета в базата данни, свързани с всички налични доказателства (снимки, правни документи и др.), което ще позволи на работещите по досиетата украински служители да се съсредоточат върху управлението на случаите, вместо да въвеждат и сравняват получените в чата данни.
Предложеният пилотен проект не само ще окаже непосредствено положително въздействие върху украинската хуманитарна криза, но може също така да постави основата, така че всички организации за изчезнали деца под егидата на „Missing Children Europe“ Europe да бъдат подготвени за всякакви бъдещи многонационални извънредни ситуации с подобен мащаб и естество.
Освен това обхватът на процедурите и инструментите за управление на случаите, които ще бъдат въведени за непридружените ненавършили пълнолетие лица от Украйна в рамките на предложения пилотен проект, в бъдеще би могъл лесно да се разшири, така че да покрие всички изчезнали в Съюза непридружени ненавършили пълнолетие лица, като се има предвид, че между 2018 г. и 2021 г. са изчезнали над 18 000 ненавършили пълнолетие лица и че за изчезването им се съобщава все по-често и в телефонната мрежа 116 000 (Европейска гореща линия за изчезнали деца) в цяла Европа.
Резултатите от този пилотен проект могат да бъдат от помощ при подобни събития за голям брой държави членки и за организации, които издирват изчезнали деца бежанци в цяла Европа, както и за свързване и защита на децата или дори жените/майките, като периодично изпращат предупреждения за безопасното им местонахождение.
Ще има допълнителна опция това приложение да се използва от майките/жените като бутон за подаване на сигнал за безопасност. 1.
Този пилотен проект може да ползва като основа успеха на проекта „ChildRescue“, в рамките на който се поддържа специална база данни за случаи на изчезнали деца (както активни, така и приключени), където се съхранява информация и подробни данни за всеки отделен случай, както и успеха на един интелигентен инструмент, който може да класифицира (въз основа на анализа на наличните данни за всеки активен случай и интелигентното съпоставяне с приключени случаи с помощта на модели за машинно самообучение) изчезването на дете, например бягство от дома/изгонване от дома, отвличане извън семейството, отвличане в семейството, нарушаване на правата на попечителство, изгубване и неволно изчезване.
Платформата от проекта „ChildRescue“ може да бъде адаптирана, усъвършенствана и модернизирана, за да бъде готова да обработва случаите на изчезнали деца вследствие на войната в Украйна.